У адказе Мінкульта на мой зварот ідзе апеляцыя і да праекта дэтальнай планіроўкі (ПДП) гістарычнага цэнтру Нясвіжа. Але гэтая апеляцыя выглядае па меньшай меры смешнай, а калі сур’ёзна, то гэтая апеляцыя чарговае падцвярджэнне шэрагу неправавых крокаў міністэрства. Тлумачу. На момант з’яўлення быццам праекта помніка і неправавога яго ўзгаднення, маю на ўвазе ліст двухгадовай даўніны, ПДП гістарычнага цэнтру горада быў яшчэ ў стадыі распрацоўкі, зараз ПДП у стадыі ўзгаднення і зацвярджэння. Адпаведна, гэты дакумент не мае юрыдычнай сілы, і апеляваць да яго, як мінімум, некарэктна.